Поради отказали се в последния момент одобрени фирми за участие в Международното изложение за земеделие, хранително-вкусова промишленост и градинарство “Зелена седмица Берлин 2023”, **Министерството на земеделието** обявява допълнителен прием за участие в изложението, което ще се проведе в периода 20-29 януари 2023 г.

През 2023 г. българските производители ще имат възможност да представят своите продукти на площ от 198 кв. м.

**При одобрено участие, Министерството на земеделието поема разходите за**:

* Наем на оборудвана изложбена площ;
* Национална идентификация на българския щанд;
* Публикуване на информация за фирмата и логото ѝ в каталога на изложението;
* Пропуски на изложителите;
* Транспорт на експонатите;
* Застраховка на експонатите по време на транспортирането им.

**Фирмите, участници в ЗЕЛЕНА СЕДМИЦА БЕРЛИН 2023 следва да поемат всички други свои разходи, както следва:**

* Командироване и пребиваване на представител/и от предприятието (пътни, дневни и квартирни);
* Заявени допълнителни услуги, извън изброените в Общите условия за участие;
* Застраховка на представителите на предприятието;
* Консумативи за презентиране на представената продукция (дъски за рязане, ножове, посуда, прибори и др.)

Документите за участие се подават по електронен път на посочените в самото заявление имейл адреси в срок до 06 декември 2022 г.